pythainlp/thai_wikipedia_clean_20230101 huggingface dataset:
วัดหน้าเมืองสตูล
วัดหน้าเมือง ตั้งอยู่เลขที่ 550 หมู่ 6 ถนนยนตระการกำธร ตำบลคลองขุด อำเภอเมืองสตูล จังหวัดสตูล ใกล้กับสนามชนโคจังหวัดสตูล เป็นถนนที่จะเข้าสู่ตัวเมืองสตูล ภายในบริเวณวัดหน้าเมือง เป็นที่ตั้งของโรงเรียนวัดหน้าเมือง ที่ตั้งอยู่ตำบลคลองขุด อำเภอเมืองสตูล จังหวัดสตูล
วัดหน้าเมืองอยู่ในเขตเทศบาล สำนักงานเทศบาลตำบลคลองขุด ซึ่งกำลังดำเนินการจ้างเหมาเจาะบ่อบาดาลบริเวณหลังวัดหน้าเมือง ตำบลคลองขุด ราคากลาง 134,500 บาท
คลองขุด.
ตำบลคลองขุด มีอยู่ 7 หมู่บ้าน ได้แก่ หมู่ที่1 บ้านเขาจีน หมู่ที่2 บ้านท่าจีน หมู่ที่4 บ้านคลองขุด หมู่ที่6 บ้านวัดหน้าเมือง หมู่ที่7 บ้านคลองขุดเหนือ
กิจกรรมวันสำคัญทางศาสนา.
สำนักงานวัฒนธรรมจังหวัดสตูล ได้ดำเนินกิจกรรมต่าง ๆ ที่เกี่ยวข้องกับศาสนา และศิลปวัฒนธรรมท้องถิ่นสนับสนุนและธำรงไว้ซึ่งพุทธศาสนา ดังนี้
กลุ่มบริษัทรถไฟญี่ปุ่น
กลุ่มบริษัทรถไฟญี่ปุ่น  คือชื่อเรียกกลุ่มบริษัทรถไฟฟ้าญี่ปุ่น 7 บริษัท ที่แปรรูปมาจากการรถไฟญี่ปุ่นเมื่อวันที่ 1 เมษายน พ.ศ. 2530 ปัจจุบันมีเส้นทางรถไฟในประเทศญี่ปุ่นความยาวกว่า 27,182 กิโลเมตร
ยอดนักสืบจิ๋วโคนันฉบับภาพยนตร์
ยอดนักสืบจิ๋วโคนันฉบับภาพยนตร์ หรือ ยอดนักสืบจิ๋วโคนันเดอะมูฟวี่ เป็นภาพยนตร์ตอนพิเศษของการ์ตูนเรื่องยอดนักสืบจิ๋วโคนัน โดยภาพยนตร์ชุดนี้จะออกฉายในโรงภาพยนตร์ในช่วงโกลเดนวีคในประเทศญี่ปุ่น ปัจจุบันมีทั้งหมด 25 ภาคในประเทศญี่ปุ่น ภาพยนตร์ทุกตอนยกเว้นตอนแรก เป็นหนึ่งในภาพยนตร์ญี่ปุ่นที่ทำเงินได้มากที่สุดในปีที่ภาพยนตร์ตอนนั้น ๆ ออกฉาย สำหรับภาคที่ 26 ซึ่งเป็นภาคล่าสุด กำหนดออกฉายในประเทศญี่ปุ่นในวันที่ 14 เมษายน พ.ศ. 2566
ไทก้าเคยเป็นผู้ถือลิขสิทธิ์หลักของภาพยนตร์ภาคที่ 1 ถึง 23 โดยภาพยนตร์ภาคแรกที่ฉายในโรงภาพยนตร์ของไทยคือภาคที่ 8 "" นอกจากนี้ ภาพยนตร์ยังถูกนำไปออกอากาศทางโมเดิร์นไนน์ทีวีในช่วงการ์ตูนสเปเชียล, ช่อง 7, ทรูโฟร์ยู และทรูสปาร์กจัมพ์
ภาพยนตร์ลำดับที่ 24 ' เป็นภาคแรกที่ไม่ได้ถูกซื้อลิขสิทธิ์โดยไทก้า แต่ถูกซื้อลิขสิทธิ์โดยเอดีเค อีโมชันส์ แบงค็อก ซึ่งเป็นบริษัทโฆษณายักษ์ใหญ่จากประเทศญี่ปุ่นที่ถือครองและจัดการสื่ออย่างเป็นทางการของโคนัน ภาพยนตร์ภาคนี้จัดจำหน่ายโดยเอ็ม พิคเจอร์ เดิมภาพยนตร์มีกำหนดเข้าฉายในประเทศไทยทุกโรงภาพยนตร์วันที่ 22 เมษายน พ.ศ. 2564 แต่ก็ได้เลื่อนกำหนดฉายออกไปเป็นวันที่ 9 ธันวาคม พ.ศ. 2564 เนื่องจากการระบาดทั่วของโควิด-19 ต่อมาในภาพยนตร์ลำดับที่ 25 ' เดกซ์ (Dex) ได้เข้ามาเป็นผู้ถือถือลิขสิทธิ์รายใหม่ โดยมีเจแปนอนิเมะมูฟวีไทยแลนด์ (Japan Anime Movie Thailand) เป็นผู้สนับสนุน
ภูมิภาคโฮะกุริกุ
โฮะกุริกุจิโฮ
เวกเตอร์ศูนย์
ในพีชคณิตเชิงเส้น เวกเตอร์ศูนย์ หรือ เวกเตอร์ว่าง (null/zero vector) หมายถึงเวกเตอร์ (0, 0, …, 0) ในปริภูมิแบบยุคลิด ซึ่งส่วนประกอบทุกตัวเป็นศูนย์ เขียนแทนด้วย formula_1 หรือ 0 (ตัวหนา) หรือเพียงแค่ 0
สำหรับปริภูมิเวกเตอร์ทั่วไป เวกเตอร์ศูนย์เป็นสมาชิกเอกลักษณ์ของการบวกเวกเตอร์ ซึ่งมีเพียงหนึ่งเดียว ถ้ากำหนดให้ a และ b เป็นเวกเตอร์ศูนย์ ดังนั้น
เวกเตอร์ศูนย์เป็นกรณีพิเศษของเทนเซอร์ศูนย์ (zero tensor) ซึ่งเป็นผลมาจากการคูณสเกลาร์ด้วยค่าสเกลาร์ 0
บุพภาพ (preimage) ของเวกเตอร์ศูนย์ภายใต้การแปลงเชิงเส้น f เรียกว่า เคอร์เนล (kernel) หรือปริภูมิว่าง (null space)
ปริภูมิศูนย์ (zero space) คือปริภูมิเชิงเส้นที่มีสมาชิกเพียงแค่เวกเตอร์ศูนย์
พระเจ้าวรวงศ์เธอ พระองค์เจ้าประภาวสิตนฤมล
พระเจ้าวรวงศ์เธอ พระองค์เจ้าประภาวสิตนฤมล (11 มิถุนายน พ.ศ. 2428 - 15 กุมภาพันธ์ พ.ศ. 2506) เป็นพระธิดาในสมเด็จพระเจ้าบรมวงศ์เธอ เจ้าฟ้าจาตุรนต์รัศมี กรมพระจักรพรรดิพงษ์ ประสูติแต่หม่อมราชวงศ์สว่าง จักรพันธุ์ และเป็นพระชายาในพระเจ้าบรมวงศ์เธอ กรมพระกำแพงเพชรอัครโยธิน
พระเจ้าวรวงศ์เธอ พระองค์เจ้าประภาวสิตนฤมล ประสูติเมื่อวันที่ 11 มิถุนายน พ.ศ. 2428 เป็นพระธิดาพระองค์เล็กในสมเด็จพระเจ้าบรมวงศ์เธอ เจ้าฟ้าจาตุรนต์รัศมี กรมพระจักรพรรดิพงษ์ ประสูติแต่หม่อมราชวงศ์สว่าง จักรพันธุ์ (ราชสกุลเดิม ศิริวงศ์) พระธิดาในพระสัมพันธวงศ์เธอ พระองค์เจ้ามงคลเลิศ (พระเชษฐาในสมเด็จพระเทพศิรินทราบรมราชินี)
เมื่อแรกประสูติมีพระยศเป็นหม่อมเจ้า ต่อมาเมื่อวันที่ 26 พฤศจิกายน พ.ศ. 2436 พระบาทสมเด็จพระจุลจอมเกล้าเจ้าอยู่หัว ทรงสถาปนาเป็น "พระวรวงศ์เธอ พระองค์เจ้า" ต่อมาเมื่อวันที่ 12 เมษายน พ.ศ. 2443 ทรงเลื่อนเป็น "พระเจ้าวรวงศ์เธอ พระองค์เจ้า"
พระเจ้าวรวงศ์เธอ พระองค์เจ้าประภาวสิตนฤมล เสกสมรสกับพระเจ้าบรมวงศ์เธอ กรมพระกำแพงเพชรอัครโยธิน มีพระโอรสหนึ่งพระองค์ และมีพระธิดาสามพระองค์ ซึ่งพระโอรสธิดาที่ประสูติแต่พระองค์เจ้าประภาวสิตนฤมล จะมีฐานันดรศักดิ์เป็น "พระวรวงศ์เธอ พระองค์เจ้า" ทั้งหมด ได้แก่
พระเจ้าวรวงศ์เธอ พระองค์เจ้าประภาวสิตนฤมล สิ้นพระชนม์เมื่อวันที่ 15 กุมภาพันธ์ พ.ศ. 2506 สิริพระชันษา 78 ปี
พระเจ้าวรวงศ์เธอ พระองค์เจ้าประภาวสิทธินฤมล
เทศบาลเมืองไทรม้า
เทศบาลเมืองไทรม้า เป็นองค์กรปกครองส่วนท้องถิ่นประเภทเทศบาลเมืองในอำเภอเมืองนนทบุรี จังหวัดนนทบุรี ท้องที่เทศบาลตั้งอยู่บนพื้นที่ราบลุ่มแม่นํ้าเจ้าพระยา มีลำคลองมาก ในอดีตเป็นพื้นที่ทำสวนแห่งหนึ่ง แต่ในปัจจุบันพื้นที่หลายแห่งได้แปรสภาพเป็นที่อยู่อาศัยในรูปของหมู่บ้านจัดสรรและอาคารชุด
เทศบาลไทรม้าตั้งชื่อตามตำบลที่ตั้งเทศบาล คือ ตำบลไทรม้า โดยในสมัยกรุงศรีอยุธยา มีการเดินทางระหว่างบ้านบางกอกกับกรุงศรีอยุธยา ในการเดินทางมีทั้งช้าง ม้า และทหาร ระหว่างการเดินทัพทหารจะนำม้ามาพักในบริเวณที่มีต้นไทรขึ้นหนาแน่นริมฝั่งแม่น้ำเจ้าพระยาฝั่งตะวันตก บริเวณนั้นจึงได้ชื่อว่า "ป่าไทรม้าพัก" และเรียกสั้น ๆ ว่า "ไทรม้า" ต่อมาเมื่อมีผู้คนเข้ามาตั้งบ้านเรือนหนาแน่นมากขึ้น จึงได้รับการจัดตั้งเป็น "ตำบลบางไทรม้า" หรือ "ตำบลไทรม้า"
เทศบาลเมืองไทรม้าเดิมมีฐานะเป็น สภาตำบลไทรม้า ต่อมาได้รับการจัดตั้งเป็น องค์การบริหารส่วนตำบลไทรม้า ใน พ.ศ. 2538 จนกระทั่งได้รับการจัดตั้งเป็น เทศบาลตำบลไทรม้า ใน พ.ศ. 2546 และได้รับการเปลี่ยนแปลงฐานะเป็น เทศบาลเมืองไทรม้า ใน พ.ศ. 2563
เทศบาลเมืองไทรม้าตั้งอยู่ทางฝั่งตะวันตกของแม่น้ำเจ้าพระยา ห่างจากศูนย์ราชการจังหวัดนนทบุรี 8 กิโลเมตร และห่างจากกรุงเทพมหานคร 12 กิโลเมตร มีอาณาเขตครอบคลุมตำบลไทรม้าทั้งตำบล โดยติดต่อกับเขตองค์กรปกครองส่วนท้องถิ่นข้างเคียงดังต่อไปนี้
ตามกฎหมายลักษณะปกครองท้องที่ ตำบลไทรม้าแบ่งเขตการปกครองออกเป็น 6 หมู่บ้าน ได้แก่
แต่หลังจากที่องค์การบริหารส่วนตำบลไทรม้าได้รับการจัดตั้งเป็นเทศบาล ยังได้มีการจัดตั้งชุมชนขึ้น 10 ชุมชนภายในพื้นที่ ได้แก่
ไก่ย่าง เป็นอาหารของภาคอีสานและเป็นอาหารยอดนิยมของคนไทย ใช้รับประทานได้ตั้งแต่อาหารจานหลัก อาหารว่าง อาหารเรียกน้ำย่อย หรือกับแกล้ม ซึ่งในแต่ละพื้นที่จะมีสูตรเฉพาะแตกต่างกันออกไป แต่ส่วนใหญ่มักจะนิยมทำให้หนังกรอบ เนื้อนุ่ม และมีความหอมจากเครื่องเทศ โดยรับประทานกับข้าวเหนียว นอกจากนี้อาจมีการปรุงรสเพิ่มเติม เช่น ทาไก่ด้วยขมิ้น หรือทำเป็น ไก่ย่างนมสด ไก่ย่างน้ำผึ้ง เป็นต้น
เวกเตอร์ว่าง
หม่อมศรีพรหมา กฤดากร ณ อยุธยา
หม่อมศรีพรหมา กฤดากร ณ อยุธยา (นามเดิม เจ้าศรี ณ น่าน, 19 มีนาคม พ.ศ. 2431 - 25 กันยายน พ.ศ. 2521) เจ้าธิดาในพระเจ้าสุริยพงษ์ผริตเดช พระเจ้านครเมืองน่าน กับหม่อมศรีคำ (ชาวเวียงจันทน์) เป็นหม่อมเอกในหม่อมเจ้าสิทธิพร กฤดากร ทั้งสองท่านได้ออกหนังสือ “กสิกร” มีนักวิชาการ /ผู้รู้ เสนอบทความต่างๆ เกี่ยวกับการเกษตรมากมาย ยังมีคอลัมน์เกี่ยวกับการทำอาหาร และการถนอมอาหาร โดยหม่อม เจ้าศรีพรหมา เช่น การคั้นน้ำผลไม้ การหมักดอง การทำแฮมและเบคอน เป็นต้น
เจ้าศรีพรหมาเกิดเมื่อวันที่ 19 มีนาคม พ.ศ. 2431 มีนามเดิมว่า เจ้าศรี เป็นพระธิดาคนเล็กในพระเจ้าสุริยพงษ์ผริตเดช พระเจ้านครเมืองน่าน ที่เกิดกับหม่อมศรีคำ หญิงเชลยศึกชาวเวียงจันทน์ มีชื่อเล่นที่เจ้าพ่อตั้งให้ว่า จอด ส่วนคนใช้จะเรียกท่านว่า อีนายจอด มีเจ้าพี่ร่วมมารดาเดียวกัน 5 องค์ เป็นชาย 3 องค์ (ถึงแก่กรรมหมด) ส่วนเจ้าพี่ที่ยังมีชีวิตอยู่เป็นหญิงชื่อเจ้าบัวแก้ว
พระยามหิบาลบริรักษ์ (สวัสดิ์ ภูมิรักษ์) และคุณหญิงอุ๊น ภริยา ได้ทูลขอเจ้าศรีพรหมา ณ น่าน กับพระเจ้าสุริยพงษ์ผริตเดชเป็นธิดาบุญธรรมเมื่ออายุได้ 3 ปีเศษ ตามบิดาและมารดาบุญธรรมไปกรุงเทพฯ เข้าศึกษาที่โรงเรียนสุนันทาลัย เป็นเวลา 5 เดือน และโรงเรียนกุลสตรีวังหลัง (โรงเรียนวัฒนาวิทยาลัย) 8 เดือน
ปี พ.ศ. 2442 พระยามหิบาลฯ และภริยา ต้องเดินทางไปรับราชการที่ประเทศรัสเซีย จึงต้องถวายตัวเจ้าศรีพรหมา ณ น่าน ไว้ในพระอุปการะสมเด็จพระนางเจ้าเสาวภาผ่องศรี พระบรมราชินีนาถในพระบาทสมเด็จพระจุลจอมเกล้าเจ้าอยู่หัว เจ้าศรีจึงใช้ชีวิตและทรงเรียนหนังสืออยู่ในวังกับเจ้านายในพระบรมราชวงศ์ เป็นเวลา 3 ปี ต่อจากนั้นจึงตามพระยามหิบาลฯ และครอบครัวไปอยู่ที่ประเทศรัสเซีย และประเทศอังกฤษ ตามลำดับ หลังจากกลับจากต่างประเทศ ก็กลับเข้ารับราชการ ในพระราชสำนักของสมเด็จพระนางเจ้าเสาวภาผ่องศรี พระบรมราชินีนาถ ในหน้าที่นางสนองพระโอษฐ์ ในบางครั้งยังทำหน้าที่เป็นล่ามติดต่อกับชาวต่างประเทศ
มีเรื่องเล่าว่า "พระบาทสมเด็จพระจุลจอมเกล้าเจ้าอยู่หัว ทอดพระเนตรเจ้าศรีพรหมา ณ น่าน ทรงพึงพอพระราชหฤทัย ถึงกับทรงออกพระโอษฐ์ ตรัสขอเจ้าศรีพรหมาด้วยพระองค์เอง ให้รับราชการในตำแหน่งเจ้าจอม เจ้าศรีพรหมาได้กราบบังคมทูลพระกรุณาปฏิเสธเป็นภาษาอังกฤษว่า "I admire you and respect you, but I don't love you" แปลว่า "ข้าพเจ้าเทิดทูนและเคารพพระองค์ แต่มิได้รักพระองค์ (ในเชิงชู้สาว)" ในกราบบังคมทูลปฏิเสธ โดยเลี่ยงไม่ใช้ภาษาไทย แต่กลับใช้ภาษาอังกฤษ เป็นการง่ายและไม่ทำให้ระคายเคืองเบื้องพระยุคลบาท พระบาทสมเด็จพระจุลจอมเกล้าเจ้าอยู่หัวก็ทรงเมตตาให้เป็นไปตามอัธยาศัย เรื่องความกล้าของเจ้าศรีพรหมาครั้งนี้ และพระมหากรุณาธิคุณของรัชกาลที่ 5 ที่มีต่อเจ้าศรีพรหมาเสมอมา มิทรงได้ถือโทษ ยังพระราชทานเมตตาต่อเจ้าศรีพรหมาเสมอมาตราบจนเสด็จสวรรคต
ในรัชสมัยพระบาทสมเด็จพระมงกุฎเกล้าเจ้าอยู่หัว ทรงพระกรุณาโปรดเกล้าฯ เปลี่ยนนามเจ้าศรี เป็น "เจ้าศรีพรหมา" ต่อมาในปี พ.ศ. 2459 ทรงขอเจ้าศรีพรหมาให้เสกสมรสกับหม่อมเจ้าสิทธิพร กฤดากร เจ้าศรีพรหมาจึงมีฐานะเป็น “หม่อมศรีพรหมา” มีบุตรธิดาด้วยกัน 2 คน คือ หม่อมราชวงศ์อนุพร และหม่อมราชวงศ์เพ็ญศรี หม่อมเจ้าสิทธิพร ซึ่งรับราชการในตำแหน่งอธิบดีกระทรวงเกษตร ถวายบังคมลาออกจากราชการซึ่งก็ถูกห้ามปรามอย่างมาก ทั้งสองพระองค์ประกอบอาชีพเกษตรกรรมที่บางเบิด (ปัจจุบันคือตำบลทรายทอง อำเภอบางสะพานน้อย) จังหวัดประจวบคีรีขันธ์ เริ่มทำการเกษตรบนที่ดินของหม่อมศรีพรหมาที่ได้รับเป็นมรดกจากท่านเจ้าคุณมหิบาลฯ โดยปลูกผักสวนครัว พืชไร่ เลี้ยงไก่ สุกรพันธุ์เนื้อ และโคนม และต่อมาขยายกิจการเป็นฟาร์ม มีผลผลิตประสบความสำเร็จครั้งแรกของไทย ฟาร์มนี้ยังเป็นสถานีทดลองทางการเกษตรที่มีผลต่อ กสิกรรมในวงกว้าง เป็นผลทำให้หม่อมเจ้าสิทธิพรได้รับยกย่องว่า เป็นบิดาแห่งการเกษตรแผนใหม่ของไทย
ทั้งสองท่านได้ออกหนังสือ “กสิกร” มีนักวิชาการ/ผู้รู้ เสนอบทความต่าง ๆ เกี่ยวกับการเกษตรมากมาย นอกจากนี้ยังมีคอลัมน์เกี่ยวกับการทำอาหาร และการถนอมอาหาร โดยหม่อมศรีพรหมา เช่น การคั้นน้ำผลไม้ การหมักดอง การทำแฮมและเบคอน เป็นต้น ซึ่งหม่อมศรีพรหมานับเป็นคนไทยคนแรกที่ทำหมูแฮมและเบคอนได้ในประเทศไทยในสมัยที่ยังไม่มีตู้เย็น
ต่อมาในปี พ.ศ. 2475 พระบาทสมเด็จพระปกเกล้าเจ้าอยู่หัวโปรดฯ ให้หม่อมเจ้าสิทธิพรกลับเข้ามารับราชการในตำแหน่งอธิบดีกรมตรวจกสิกรรม กระทรวงเกษตร หม่อมศรีพรหมาจึงต้องติดตามมาอยู่ที่กรุงเทพฯ ด้วย ซึ่งในวาระที่หม่อมเจ้าสิทธิพรดำรงตำแหน่งอยู่ กรมตรวจกสิกรรมสามารถส่งข้าวเข้าประกวดได้รางวัลชนะเลิศเป็นที่ 1 ของโลก
แต่ต่อมาเกิดเหตุการณ์ทางการเมือง ทำให้หม่อมเจ้าสิทธิพรต้องออกจากราชการ และเกิดกบฏบวรเดช ซึ่งพระเชษฐาคือพระวรวงศ์เธอ พระองค์เจ้าบวรเดช ทรงเป็นหัวหน้าในการก่อการแย่งชิงอำนาจกลับคืนจากคณะราษฎรผู้ปกครองแผ่นดิน ซึ่งเปลี่ยนระบบการปกครองระบอบสมบูรณาญาสิทธิราชย์มาเป็นระบอบประชาธิปไตย หม่อมเจ้าสิทธิพรได้รับการชักชวนให้เข้าร่วมก่อการด้วย แต่การก่อการไม่สำเร็จ ทำให้หม่อมเจ้าสิทธิพรต้องโทษจำคุกตลอดพระชนม์ชีพที่เกาะตะรุเตาและเกาะเต่า ภายหลังได้รับพระราชทานนิรโทษกรรม จึงจำคุกเพียง 11 ปี หม่อมศรีพรหมาต้องรับภาระหนักทั้งเลี้ยงดูโอรสธิดา ดูแลกิจการที่อำเภอบางเบิด และ ตามไปส่งอาหารและยาให้หม่อมเจ้าสิทธิพรตามสถานที่ต่างๆ ที่ถูกคุมขังไว้
ในรัฐบาลของนายควง อภัยวงศ์ หลังจากหม่อมเจ้าสิทธิพรพ้นโทษแล้ว ก็ได้ทรงเข้ารับตำแหน่งรัฐมนตรีว่าการกระทรวงเกษตร ถึง 2 สมัย หม่อมศรีพรหมาจึงได้กลับมาอยู่ที่กรุงเทพฯ อีกครั้งหนึ่ง จนกระทั่งหม่อมเจ้าสิทธิพรสิ้นชีพิตักษัยเมื่อวันที่ 22 มิถุนายน พ.ศ. 2514 หม่อมศรีพรหมาจึงได้ผลักดันให้เกิด “มูลนิธิสิทธิพร กฤดากร” เพื่อเป็นการสานต่อเจตนารมณ์ของหม่อมเจ้าสิทธิพร และส่งเสริมการจัดตั้งโรงเรียนเพื่อประโยชน์ทางการเกษตร
หม่อมศรีพรหมา กฤดากร ณ อยุธยา ถึงแก่กรรมเมื่อวันที่ 25 กันยายน พ.ศ. 2521 สิริอายุได้ 90 ปี อัฐิของท่านได้นำมาประดิษฐานไว้ที่ ณ วัดชนะสงครามราชวรมหาวิหาร ร่วมกับพระอัฐิของหม่อมเจ้าสิทธิพร กฤดากร
หนังสืออัตชีวประวัติ.
ได้มีการพิมพ์หนังสือ "อัตชีวประวัติ หม่อมศรีพรหมา กฤดากร" พิมพ์ครั้งแรกเมื่อ พ.ศ. 2522 โดยการจัดทำของสุลักษณ์ ศิวรักษ์ แบ่งเป็นสี่ภาค คือ ประวัติ, ข้อเขียนของท่าน, บทสัมภาษณ์ และ จาก กสิกร และมีการตีพิมพ์ใหม่ในปี 2550 โดยคงโครงและเนื้อหาเดิมไว้เกือบทั้งหมด แต่ตั้งชื่อหมวดใหม่ คือ “ประวัติเจ้าศรีพรหมา เรียบเรียงโดย ส.ศิวรักษ์” “อัตชีวประวัติ” ” สัมภาษณ์หม่อมศรีพรหมา กฤษดากร” “การถนอมอาหาร จากหนังสือพิมพ์กสิกร” ตามลำดับ และเพิ่มภาคผนวก “เล่าเรื่องแม่” ของ ม.ร.ว. เพ็ญศรี กฤดากร เข้าไว้ด้วย หนังสือ "อัตชีวประวัติ หม่อมศรีพรหมา กฤดากร" ติดอยู่ใน รายชื่อหนังสือดี 100 เล่ม ที่คนไทยควรอ่าน (พ.ศ. 2408-2519)
เจ้าศรีพรหมา
เซตว่าง
เซตว่าง  ในทางคณิตศาสตร์ และที่เจาะจงกว่าคือทฤษฎีเซตหมายถึง เซตเพียงหนึ่งเดียวที่ไม่มีสมาชิก หรือเรียกได้ว่ามีสมาชิก 0 ตัว เซตว่างสามารถเขียนแทนได้ด้วยสัญลักษณ์ "∅" หรือ "formula_1" ซึ่งมีต้นกำเนิดมาจากอักษร Ø ในภาษาเดนมาร์กและภาษานอร์เวย์ เสนอโดยกลุ่มของ Nicolas Bourbaki (โดยเฉพาะ André Weil) ในปี ค.ศ. 1939 สัญกรณ์แบบอื่นที่นิยมใช้ตัวอย่างเช่น "{ }", "Λ" และ "0"
ทฤษฎีเซตเชิงสัจพจน์ (axiomatic set theory) ได้ตั้งสมมติฐานไว้ว่า เซตว่างจำเป็นต้องมีขึ้นเนื่องจากสัจพจน์ของเซตว่าง (axiom of empty set) บางครั้งเซตว่างก็ถูกเรียกว่าเป็น เซตนัลล์ (null set) แต่เซตนัลล์มีความหมายอื่นในเรื่องของทฤษฎีเมเชอร์ ดังนั้นจึงควรหลีกเลี่ยงในการใช้คำนี้
เซ็ตว่าง
คณะพาณิชยศาสตร์และการบัญชี มหาวิทยาลัยธรรมศาสตร์
คณะพาณิชยศาสตร์และการบัญชี มหาวิทยาลัยธรรมศาสตร์ เป็นส่วนราชการไทยระดับคณะวิชา สังกัดมหาวิทยาลัยธรรมศาสตร์ กระทรวงศึกษาธิการ โดยเป็นคณะวิชาที่จัดตั้งขึ้นเป็นอันดับ 2 ของมหาวิทยาลัยธรรมศาสตร์ เมื่อวันที่ 23 พฤศจิกายน พ.ศ. 2481 ภายในการนำของหลวงดำริอิสรานุวรรตน์
ในระยะเริ่มแรกได้ก่อตั้งเป็น “แผนกวิชาการบัญชี” โดยเปิดสอน 2 หลักสูตร คือ
คณะพาณิชยศาสตร์และการบัญชี (Thammasat Business School) มหาวิทยาลัยธรรมศาสตร์ มีอายุครบ 80 ปีในวันที่ 23 พฤศจิกายน พ.ศ. 2561
ปัจจุบันการจัดการเรียนการสอน มีครบทั้ง 3 ระดับ คือ ปริญญาตรี ปริญญาโท และปริญญาเอก มีทั้งหลักสูตรภาษาไทย และหลักสูตรนานาชาติ คณะพาณิชยศาสตร์และการบัญชี มหาวิทยาลัยธรรมศาสตร์เป็นคณะที่มีอัตราการแข่งขันค่อนข้างสูงทั้งในระบบแอดมิดชั่นและรับตรง โดยเฉพาะอย่างยิ่ง หลักสูตรนานาชาติหรือ BBA ปัจจุบันได้ผลิตบัณฑิตรุ่นใหม่รับใช้สังคมในทุกหน่วยงานอันเป็นผู้นำในการสร้างการเปลี่ยนแปลงในแวดวงธุรกิจเป็นจำนวนมากอีกทั้งศิษย์เก่าที่มีชื่อเสียงทั้งในวงการธุรกิจไม่ว่าจะเป็นทั้งระดับไทยและนานาชาติ
สัญลักษณ์ประจำคณะพาณิชยศาสตร์และการบัญชี มหาวิทยาลัยธรรมศาสตร์ คือ เรือสำเภา
สีฟ้า-สีขาว
จำนวนนักศึกษาและอาจารย์.
จำนวนนักศึกษาในแต่ละชั้นปีรวมทั้งสิ้น 4,064 คน (ข้อมูลภาคการศึกษาต้น ปีการศึกษา 2554) ประกอบด้วย
จำนวนอาจารย์ 110 คน ประกอบด้วย
คณะพาณิชยศาสตร์และการบัญชี มหาวิทยาลัยธรรมศาสตร์ ได้รับการรับรองวิทยฐานะ European Quality Improvement System (EQUIS) อย่างเต็มรูปแบบ ซึ่งเป็นโครงการประกันคุณภาพระดับโลกของมูลนิธิ เพื่อพัฒนาด้านการจัดการแห่งยุโรป หรือ European Foundation for Management Development (EFMD) โดยการรับรองวิทยฐานะ EQUIS ครั้งนี้นับเป็นครั้งแรกในประวัติศาสตร์ของคณะพาณิชยศาสตร์และการบัญชี มหาวิทยาลัยธรรมศาสตร์ และเป็นสถาบันการศึกษาด้านบริหารธุรกิจแห่งแรกในประเทศไทยที่ได้รับการรับรองมาตรฐานทั้งระดับปริญญาตรี-ปริญญาโท-และปริญญาเอกจากกรรมการผู้ประเมินคุณภาพ EQUIS Review Committee ในการรับรองมาตรฐาน ได้มีการตรวจเข้มโดยใช้มาตรฐานเดียวกับมหาวิทยาลัยชั้นนำระดับนานาชาติในทุก ๆ ด้าน อาทิ
ทั้งนี้ EFMD ได้มีการรับรองวิทยฐานะ EQUIS ให้กับสถาบันด้านบริหารธุรกิจชั้นนำทั่วโลกรวมถึง INSEAD (France), London Business School (UK), Cambridge Business School (UK), Melbourne Business School (Australia), Tsinghua University School of Economics and Management (China), NUS Business School (Singapore) เป็นต้น
ในวันที่ 16 กุมภาพันธ์ พุทธศักราช 2560 คณะพาณิชยศาสตร์และการบัญชี มหาวิทยาลัยธรรมศาสตร์ ได้รับการรับรองคุณภาพมาตรฐานการศึกษาจาก The Association to Advance Collegiate Schools of Business (AACSB) จากประเทศสหรัฐอเมริกา ให้เป็นหนึ่งในคณะบริหารธุรกิจชั้นนำของโลก ทั้งทางด้านวิชาการ ระบบการจัดการ งานวิจัย และ การพัฒนานวัตกรรม มาตรฐานการรับรอง จาก AACSB เป็นการรับรองที่มีคุณค่ายิ่ง เนื่องจากมีไม่ถึง 5 เปอร์เซนต์ของคณะบริหารธุรกิจทั่วโลก ที่จะได้รับมาตรฐานนี้ การได้รับคัดเลือกจาก AACSB เป็นหนึ่งในความสำเร็จ ที่ยิ่งใหญ่ของคณะพาณิชยศาสตร์และการบัญชี มหาวิทยาลัยธรรมศาสตร์ เพราะมีเพียง 4 มหาวิทยาลัยในสองประเทศแห่งภูมิภาคเอเชียตะวันออกเฉียงใต้ (ในสิงคโปร์คือ NUS, SMU, NANYANG) ที่ได้รับคัดเลือกให้ผ่านมาตรฐานจากทั้ง AACSB และ EQUIS ในทุกระดับชั้น ตั้งแต่ปริญญาตรี โท และ เอก
ในวันที่ 14 พฤศจิกายน พุทธศักราช 2561 คณะพาณิชยศาสตร์และการบัญชี มหาวิทยาลัยธรรมศาสตร์ ได้รับการรับรองคุณภาพมาตรฐานการศึกษาจาก The Association of MBAs (AMBA) จากประเทศสหราชอาณาจักร (United Kingdom) โดยเฉพาะหลักสูตรและนวัตกรรมการศึกษาทางด้านบริหารธุรกิจในระดับบัณฑิตศึกษา (ในระดับปริญญาโทบริหารธุริจ MBA)
คณะพาณิชยศาสตร์และการบัญชี มหาวิทยาลัยธรรมศาสตร์ เป็นสถาบันการศึกษาทางด้านบริหารธุรกิจแห่งแรกและแห่งเดียวในปัจจุบัน ในประเทศไทย ที่ได้รับการรับรองคุณภาพมาตรฐานการศึกษาครบถ้วน (Triple Crown accreditation) จากทั้ง 3 สถาบันรับรองคุณภาพการศึกษาทางด้านบริหารธุรกิจ AACSB, AMBA, และ EQUIS ที่มีชื่อเสียงที่สุดและเป็นที่ยอมรับที่สุดทั่วโลก มีสถาบันการศึกษาทางด้านบริหารธุรกิจไม่ถึง 100 แห่งทั่วโลก ที่ได้รับรองคุณภาพมาตรฐานการศึกษาครบถ้วน (Triple Crown accreditation) จากทั้ง 3 สถาบันนี้
ประสาทสมอง
ประสาทสมอง  หรือ เส้นประสาทสมอง เป็นเส้นประสาทที่มีจุดกำเนิดจากสมองและก้านสมองโดยตรง ตรงข้ามกับประสาทไขสันหลังซึ่งมีจุดกำเนิดจากไขสันหลังปล้องต่าง ๆ ประสาทสมองเป็นทางเชื่อมของข้อมูลระหว่างสมองและบริเวณต่างๆ หลายบริเวณ โดยส่วนใหญ่คือบริเวณศีรษะและคอ
ประสาทไขสันหลังลงไปถึงกระดูกสันหลังส่วนคอที่หนึ่ง และประสาทสมองบทบาทสัมพันธ์กันเหนือระดับนี้ ประสาทสมองมีเป็นคู่และอยู่ทั้งสองข้าง ประสาทสมองในมนุษย์มีสิบสองหรือสิบสามเส้นแล้วแต่แหล่งที่มา ซึ่งกำหนดชื่อด้วยตัวเลขโรมัน I–XII และมีการกำหนดเลขศูนย์ให้ประสาทสมองเส้นที่ 0 (หรือประสาทปลาย) ตามลำดับที่มีจุดกำเนิดจากสมองส่วนหน้าไปถึงด้านหลังของสมองและก้านสมอง
ประสาทปลาย ประสาทรับกลิ่น (I) และประสาทตา (II) กำเนิดจากสมองใหญ่หรือสมองส่วนหน้า ส่วนอีกสิบคู่ที่เหลือกำเนิดจากก้านสมอง
ประสาทสมองเป็นองค์ประกอบของระบบประสาทนอกส่วนกลาง โดยยกเว้นประสาทสมองเส้นที่ 2 (ประสาทตา) ซึ่งมิใช่ประสาทส่วนปลายแท้จริงแต่เป็นลำเส้นใยประสาทของไดเอนเซฟาลอน (diencephalon) เชื่อมจอตากับนิวเคลียสงอคล้ายเข่าข้าง (lateral geniculate nucleus) ฉะนั้น ทั้งประสาทตาและจอตาเป็นส่วนหนึ่งของระบบประสาทส่วนกลาง แกนประสาทนำออกของประสาทอีกสิบสองเส้นที่เหลือทอดออกจากสมองและถือเป็นส่วนหนึ่งของระบบประสาทนอกส่วนกลาง ปมประสาทกลางของประสาทสมองหรือนิวเคลียสประสาทสมองกำเนิดในระบบประสาทส่วนกลาง ส่วนมากในก้านสมอง
รายชื่อเส้นประสาทสมอง.
เส้นประสาทสมองทั้ง 12 คู่สามารถเรียกเป็นชื่อย่อโดยใช้คำว่า "Cranial nerve" หรือ "CN" แล้วตามด้วยเลขโรมันแสดงลำดับที่ของเส้นประสาทคู่นั้น ลำดับที่จะเรียงตามตำแหน่งของนิวเคลียสในก้านสมอง เช่น เส้นประสาทสมองเส้นที่ 3 (CN III หรือ เส้นประสาทกล้ามเนื้อตา) ออกจากก้านสมองในตำแหน่งที่สูงกว่าเส้นประสาทสมองเส้นที่ 12 (CN XII หรือ เส้นประสาทกล้ามเนื้อลิ้น) เพราะจุดเริ่มต้นของเส้นประสาทสมองเส้นที่ 12 จะอยู่ต่ำกว่าของเส้นประสาทสมองเส้นอื่นๆ
เดิมมนุษย์ถือว่ามีประสาทสมองสิบสองคู่ เลข I–XII หรือ 1–12 มีดังนี้ ประสาทรับกลิ่น (I) ประสาทตา (II) ประสาทกล้ามเนื้อตา (III) ประสาททรอเคลียร์ (IV) ประสาทไทรเจมินัล (V) ประสาทแอบดิวเซนต์ (VI) ประสาทเฟเชียล (VII) ประสาทหู (VIII) ประสาทลิ้นคอหอย (IX) ประสาทเวกัส (X) ประสาทแอกเซสซอรี (XI) และประสาทกล้ามเนื้อลิ้น (XII)
ศุภรุจ เตชะตานนท์
ศุภรุจ เตชะตานนท์ หรือ รุจ เป็นนักร้องชาวไทย มีชื่อเสียงจากการประกวดในรายการ เดอะสตาร์ ค้นฟ้าคว้าดาวปี 4 และได้รางวัลรองชนะเลิศ
รุจเกิดที่จังหวัดขอนแก่น เป็นบุตรชายคนสุดท้องของ ศุภสิธ เตชะตานนท์ อดีตสมาชิกสภาผู้แทนราษฎรจังหวัดขอนแก่น 6 สมัย กับ ภาวิณี เตชะตานนท์ มีพี่ชายอีกสองคน คือ ศุภณัจ เตชะตานนท์ และศุภกิจ เตชะตานนท์
รุจสำเร็จการศึกษาระดับประถมศึกษาจากโรงเรียนมหาไถ่ศึกษาเมืองพล, มัธยมศึกษาจากโรงเรียนสาธิตมหาวิทยาลัยขอนแก่น (ศึกษาศาสตร์), ปริญญาตรี เศรษฐศาสตรบัณฑิต จากคณะวิทยาการจัดการ มหาวิทยาลัยขอนแก่น(ปัจุบันคือคณะบริหารธุรกิจและการบัญชี) และปริญญาโท เศรษฐศาสตรมหาบัณฑิต จากคณะวิทยาการจัดการ วิทยาลัยบัณฑิตศึกษาการจัดการ มหาวิทยาลัยขอนแก่น
การประกวดเดอะสตาร์.
รุจสมัครประกวดรายการเดอะสตาร์ ค้นฟ้าคว้าดาวปี 4 ณ โรงแรมเจริญธานี ปริ๊นเซส จังหวัดขอนแก่น และผ่านเข้ารอบเป็นตัวแทนภาคอิสาน และได้รางวัลรองชนะเลิศ
ศุภรุจ ร้องเพลงในอัลบั้มร่วมกับศิลปินอื่น ในปี พ.ศ. 2551 จำนวน 2 เพลงคือ "หมดเวลาแก้ตัว" (อยู่ในอัลบั้ม เดอะสตาร์ 4, จีเอ็มเอ็ม แกรมมี่ เดอะ ซิตี้ ออฟ เลิฟ, ฮิป รีมิกซ์, ออล สตาร์ ฮิต และ จีเอ็มเอ็ม แกรมมี่ เบสต์ ออฟ เดอะ เยียร์ ในปี พ.ศ. 2551 และอยู่ในอัลบั้ม บิ๊ก เฮิร์ต ในปี พ.ศ. 2552) และ "ผู้ชายในสายฝน" ที่ร้องร่วมกับดนตรีคลาสสิกของวีทรีโอ (อยู่ในอัลบั้ม วีทรีโอ มิราเคิล และ แกรมมี่ ฮอต ซิงเกิล 3 ในปี พ.ศ. 2551 และอยู่ในอัลบั้ม บิ๊ก เลิฟ และ แกรมมี่ เลิฟวิ่ง ยู ในปี พ.ศ. 2552)
ส่วนในปี พ.ศ. 2552 (จนถึงเดือนมิถุนายน) ศุภรุจ ร้องเพลงในอัลบั้มร่วมกับศิลปินอื่น จำนวน 5 เพลงคือ "อยู่เพื่อเธอ" (เพลงประกอบละครโทรทัศน์ แก้วล้อมเพชร และอยู่ในอัลบั้ม ท็อป เรดิโอ ชาร์ต, แกรมมี่ฮอตซิงเกิล 5, เพลงประกอบละคร แอ็กท์ส), "เพราะเธอ" (เพลงประกอบซีรีส์ออนไลน์ โปสการ์ด ฟอร์ม เน็กซ์ ดอร์), "ฟ้าร้องไม่อายใคร" (อยู่ในอัลบั้ม แกรมมี่ ฮอต ซิงเกิล 7), "เธอเป็นคนเดียวที่ฉันจะรัก", "ปล่อยตัวปล่อยใจ", "เพลงผีเสื้อ" และ "ชีวิต มิตรภาพ ความรัก เวอร์ชันคอนเสิร์ต" (สองเพลงหลัง อยู่ในอัลบั้ม แคลช อาร์มี ชีวิต มิตรภาพ ความรัก)
ต่อมา ในวันที่ 23 มิถุนายน พ.ศ. 2552 ศุภรุจออกอัลบั้มเดี่ยวในชื่อ "RUJ" ที่โรงละครรัชดาลัยเธียเตอร์ อัลบั้มนี้มีเพลงรวมทั้งสิ้น 12 เพลง เพลงใหม่นอกเหนือจากซิงเกิลก่อนหน้า ได้แก่ " (อย่า) ให้ฉันเจอเธออีกที, คนในอนาคต, ลมหายใจที่ไร้ค่า, ที่ของเธอ, เปิดใจเธอเปลี่ยนชีวิตฉัน, ความสุขทางใจ" และ "คนไม่กลัวฝัน"
นอกจากนั้น ยังมีคอนเสิร์ตที่ร่วมแสดงกับศิลปินอื่น ในปี พ.ศ. 2551 จำนวน 3 ครั้งคือ คอนเสิร์ต "ประกาศผล เดอะสตาร์ ค้นฟ้าคว้าดาว ปี 4" และเป็นนักร้องรับเชิญ ในคอนเสิร์ต "เลิฟ แอตแทก" ของ บี้-สุกฤษฎิ์ วิเศษแก้ว กับ คอนเสิร์ตของ "วีทรีโอ" และในปี พ.ศ. 2552 (จนถึงเดือนมิถุนายน) จำนวน 2 ครั้งคือ คอนเสิร์ต "เดอะ สตาร์ วอร์" (ร่วมกับผู้เข้าแข่งขัน เดอะ สตาร์ฯ ทั้งสี่ปี) และเป็นนักร้องรับเชิญ ในคอนเสิร์ต "แคลช อาร์มี ร็อก ทู" ซึ่งคอนเสิร์ตทั้ง 5 ครั้ง มีการบันทึกไว้ ในรูปแบบวีซีดี และดีวีดี เพื่อจำหน่ายด้วย
นอกจากนี้ ศุภรุจยังเคยมีคอนเสิร์ตร่วมกับ บี้ สุกฤษฎิ์ อีกครั้ง โดยออกอากาศสดในรายการโทรทัศน์ 7 สีคอนเสิร์ต เมื่อวันที่ 13 มิถุนายน พ.ศ. 2552 ที่ห้องพระรามสองฮอลล์ ชั้น 4 ห้างสรรพสินค้าเซ็นทรัลพลาซา สาขาพระรามสอง
เมื่อเดือนตุลาคม 2552 ศุภรุจได้ร้องเพลงประกอบละคร "พรุ่งนี้ก็รักเธอ" จากค่ายเอ็กแซ็กท์ ในเพลง รักเดียวใจเดียว ซึ่งเป็นเพลงที่ เสือ-ธนพล อินทฤทธิ์ ได้ขับร้องเอาไว้อีกด้วย และได้อยู่ในอัลบัม "Star Voice"
กุมภาพันธ์ 2553 รุจ ร่วมกับ 3 พี่น้องคนดนตรี VieTrio เป้ ป่าน ปุย ในซิงเกิ้ลใหม่"เธอหลอกฉัน ฉันหลอกเธอ" จากอัลบั้ม "Voice of Love" และมี8 นักร้องรุ่นใหม่ และ 1 กลุ่มคนดนตรี ร่วมด้วยในอัลบัมนี้ และเดือนมีนาคม รุจยังได้ร้องเพลง "ฉันจะรู้จักเธอกว่านี้ได้ยังไง" ซึ่งเป็นเพลงประกอบละคร จับตายวายร้ายสายสมร อีกด้วย
ศุภรุจ ได้รับรางวัลในหลายโอกาส คือ
โรงเรียนสุนันทาลัย
ฟรันซ์ เฟอร์ดินันด์ แห่งออสเตรีย
อาร์คดยุคฟรานซ์ เฟอร์ดินานด์ แห่งออสเตรีย-เอสต์
พระยาศรีสหเทพ (ทองเพ็ง)
พระยาศรีสหเทพ (ทองเพ็ง) เป็นหลานปู่ในหลวงรักษ์เสนา (จำรัส) ซึ่งเป็นน้องชายต่างมารดาของ เจ้าพระยามหาเสนา ต้นสกุลบุนนาค และหลานตาของเจ้าพระยารามจตุรงค์ หรือพระยารามัญวงษ์ (รามัญวงศ์) พระยาศรีสหเทพ (ทองเพ็ง) จึงมีเชื้อสายแขกเปอร์เซียทางบิดา และมีเชื้อสายมอญทางมารดา
พระยาศรีสหเทพ (ทองเพ็ง) เป็นต้นสกุล ศรีเพ็ญ เป็นขุนคลังแก้วในรัชสมัยพระบาทสมเด็จพระนั่งเกล้าเจ้าอยู่หัว รัชกาลที่ 3 มีบทบาทสำคัญในการทำสัมปทานไม้สักขอน สร้างรายได้เข้าคลังหลวงมากมายมหาศาล
ในสมัยรัชกาลที่ 3 พระยาศรีสหเทพ (ทองเพ็ง) ศรีเพ็ญ ผู้นำชาวมอญ ซึ่งตั้งบ้านเรื่อนอยู่บริเวณสี่แยกพระยาศรี ที่ชาวบ้านเรียกว่า ‘สี่กั๊กพระยาศรี’ ได้รวบรวมแรงงานชาวมอญก่อสร้างสะพานข้ามคลองคูเมืองเดิม และอยู่ในละแวกเดียวกัน จึงเรียกสะพานดังกล่าวว่า ‘สะพานมอญ’
กล่องเสียง
กล่องเสียง หรือ ลาริงซ์ (larynx) เป็นอวัยวะในคอของสัตว์เลี้ยงลูกด้วยน้ำนมที่ทำหน้าที่ในการป้องกันท่อลม (trachea) และการทำให้เกิดเสียง ในกล่องเสียงมีสายเสียงแท้หรือเส้นเสียงแท้ (vocal fold) ซึ่งอยู่ใต้บริเวณที่คอหอย (pharynx) แยกออกเป็นท่อลมและหลอดอาหาร (esophagus)
กระดูกอ่อนของกล่องเสียง.
กระดูกอ่อนของกล่องเสียงได้แก่ กระดูกอ่อนไทรอยด์ (thyroid cartilage), กระดูกอ่อนไครคอยด์ (cricoid cartilage), กระดูกอ่อนอะริทีนอยด์ (arytenoid cartilage), กระดูกอ่อนคอร์นิคิวเลท (corniculate cartilage) และ กระดูกอ่อนคิวนิฟอร์ม (cuneiform cartilage)
ลาริงซ์
ท่านหญิงมาลินีมงคล อมาตยกุล
มีเกลันเจโล ดี โลโดวีโก บัวนาร์โรตี ซีโมนี
หลอดอาหาร
หลอดอาหาร  เป็นอวัยวะของสัตว์มีกระดูกสันหลังที่เป็นท่อกลวงประกอบด้วยกล้ามเนื้อที่อาหารจะผ่านจากคอหอยไปยังกระเพาะอาหาร ในมนุษย์ หลอดอาหารต่อเนื่องกับส่วนกล่องเสียงของคอหอย (laryngeal part of the pharynx) ที่ระดับของกระดูกสันหลังส่วนคอชิ้นที่ 6
Œsophagus
ออกซฟอร์ดของไลรา
ออกซฟอร์ดของไลรา เป็นหนังสือเรื่องสั้นโดยฟิลิป พูลแมน โดยเขียนเพื่อเป็นวรรณกรรมภาคต่อจากวรรณกรรมไตรภาค ธุลีปริศนา
เรื่องราวเกิดขึ้นเมื่อ ไลรา ลิ้นเงินมีอายุได้ 15 ปี สองปีหลังจากจบวรรณกรรมไตรภาคไปแล้ว หนังสือเล่มนี้ตีพิมพ์ออกมาเพื่อให้เหล่าแฟนๆ ได้อ่านระหว่างที่พูลแมนกำลังเขียนหนังสือเรื่อง คัมภีร์แห่งฝุ่นธุลี และยังดำเนินเนื้อเรื่องต่อจากวรรณกรรมไตรภาคอีกด้วย
ประกอบด้วยเรื่องสี้น "Lyra and the Birds" และ "Oxford by Train, River and Zeppelin" พูลแมนได้กล่าวถึงหนังสือเรื่องนี้ว่า "หนังสือเล่มนี้ได้บรรจุเรื่องราวและอื่นๆ อีกมากมาย สิ่งอื่นๆ ที่ผมพูดถึงนี้อาจจเชื่อมโยงกับเนื้อเรื่องหรืออาจจะไมก็ได้ เพราะมันอาจเชื่อมโยงกับเนื้อเรื่องที่ยังไม่ได้เกิดขึ้น มันยากที่จะบอกครับ"
มีดนิรมิต
ภายหลังจากที่ลอร์ดแอสเรียลได้ระเบิดช่องว่างระหว่างโลกที่สวาลบาร์ด ก็ทำให้เกิดการเปลี่ยนแปลงใหญ่หลวงกับขั้วโลกเหนือในโลกของไลรา ไลราและลอร์ดแอสเรียลหายไป และผู้คนก็เตรียมทำสงครามกัน
ซีตากาซซี.